
Ehitise kasutusloa väljastamine

1. ASJAOLUD JA MENETLUSE KÄIK

Ehitise omanikult laekus 27.05.2008.a läbivaatamiseks Kraavi 14 ehitatud korterelamu  hoone kasutusloa väljastamise taotlus. Hoone ülevaatusel on avastatud rida puuduseid:

1. Hoone lõunapoolne fassaad on teostatud ebakvaliteetselt. Krohvi struktuuris esineb väga palju ebaühtlast pinda ning värvitoon erineb oluliselt teiste fassaadide värvitoonidest. Üleminek on tugevalt märgatav.
2. Puuduvad treppide vahelistes otstes täiendavad piirded.
3. Postkastide asukohale juurdepääs on lahendatud väga ebaturvaliselt.

4. Puuduvad turvameetmed akendel.
                                                   2.    ÕIGUSLIKUD JÄRELDUSED
2.1. Kohaliku omavalitsuse korralduse seadus § 30 lõige 1 punktile 2 valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
2.2. Narva Linnavolikogu 20. märtsi 2003.a määrus nr 10/12 "Narva Linnavalitsuse ehitusloa ja kasutusloa väljaandmise õiguse delegeerimine".
2.3. Ehitusseaduse § 33 lõige 2 kohaselt kasutusloa saamiseks tuleb esitada kasutusloa taotlus, ehitusprojekt, mille kohaselt ehitis on ehitatud, lisaks ehitusprojektile ehitamise tehniliste dokumentide originaalid või dokumendi väljastaja või ehitustoote tarnija toote nõuetele vastavuse tõendamise seaduse tähenduses või ehitise omaniku või kohaliku omavalitsuse kinnitatud koopiad, kui kasutusloa taotlejal on ehitamise tehniliste dokumentide säilitamise kohustus, õigusaktis sätestatud juhtudel dokument, mis tõendab ehitise kasutusele võtmisele eelneva ehitise, selle osa või ehitise tehnosüsteemi tehnilise kontrolli teostamist, õigusaktis sätestatud juhtudel kirjalik nõusolek ehitise või selle osa kasutusele võtmiseks, tasuda riigilõiv.
2.4. Ehitusseaduse § 33 lõige 5 kohaselt ehitise osale võib anda kasutusloa, kui ehitise osa on võimalik funktsionaalselt ja ohutult kasutada
2.5. Ehitusseaduse § 33 lõige 8 kohaselt mitme  isiku  ühises omandis oleva ehitise korral peavad kasutusloa taotluse esitama ehitise omanikud ühiselt.

                                                       3. OTSUS

Vastavalt omaniku taotlusele:

3.1. Väljastada Kraavi 14 korterelamu hoonele kasutusluba.
3.2. Kohustada hoone omaniku kõrvaldama avastatud puudused kuni 01.09.2009.a.
4. RAKENDUSSÄTTED

 4.1. Korraldus jõustub punktis 1 nimetatud ehitiste omanikele teatavakstegemisest.


 4.2. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

